cyanic-selkie/wikianc huggingface dataset:
Κεντρική Τράπεζα της Τουρκίας
Η Κεντρική Τράπεζα της Τουρκίας (ΚΤτΤ) (τούρκικα: Türkiye Cumhuriyet Merkez Bankası ή ΚΤτΤ) είναι η κεντρική τράπεζα της Τουρκίας. Ιδρύθηκε το 1930 επί Προεδρίας της Δημοκρατίας του Μουσταφά Κεμάλ Ατατούρκ και Πρωθυπουργίας του Ισμέτ Ινονού. Οι αρμοδιότητές της περιλαμβάνουν τη νομισματική και συναλλαγματική πολιτική, τη διαχείριση διεθνών αποθεμάτων της Τουρκίας, καθώς και την εκτύπωση και την έκδοση τραπεζογραμματίων και τη δημιουργία, διατήρηση και ρύθμιση συστημάτων πληρωμών στη χώρα. Η ΚΤτΤ επιφορτίζεται από το νόμο να επιτυγχάνει και να διατηρεί την τιμή και την χρηματοοικονομική σταθερότητα στην Τουρκία και έχει την εντολή να χρησιμοποιήσει, κατά τη διακριτική της ευχέρεια, όποιο μέσο πολιτικής έχει στη διάθεσή του για την επίτευξη αυτών των στόχων. Επομένως, έχει όργανα αλλά όχι ανεξαρτησία στόχου. Από το 2006, η ΚΤτΤ ακολουθεί μια ολοκληρωμένο καθεστώς με στόχο την καταπολέμηση του πληθωρισμού.
Αρμοδιότητες
Τα θεμελιώδη καθήκοντα της Τράπεζας είναι τα εξής:
Οι θεμελιώδεις εξουσίες της Τράπεζας είναι:
Ιδιοκτησία
Η CBRT είναι μια μετοχική εταιρεία. Το κεφάλαιο των 25.000 τουρκικών λιρών διαιρείται σε 250.000 μετοχές. Σύμφωνα με το νόμο της Κεντρικής Τράπεζας της Τουρκίας, αυτές οι μετοχές χωρίζονται σε τέσσερις κατηγορίες:
Από το τέλος του 2018, οι μετοχές της κατηγορίας Α αποτελούσαν το 55,12% του κεφαλαίου της CBRT, ενώ οι μετοχές κατηγορίας Β, Γ και Δ αποτελούν το 25,74%, το 0,02% και το 19,12% αντίστοιχα.
Εξωτερικοί σύνδεσμοι
Κατηγορία:Τράπεζες της Τουρκίας Κατηγορία:Κεντρικές τράπεζες Κατηγορία:Τούρκικα εμπορικά σήματα
1363 Ερβέρτα
Η Ερβέρτα (Herberta) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,257. Ανακαλύφθηκε το 1935 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της προς τιμή του προέδρου των ΗΠΑ Χέρμπερτ Χούβερ με την ευκαιρία της επισκέψεώς του στο Βέλγιο το 1938.
Φυσικά χαρακτηριστικά
Τα φυσικά χαρακτηριστικά της Ερβέρτας είναι άγνωστα.
Εξωτερικοί σύνδεσμοι
Ερβερτα
Ισοτιμία (οικονομία)
Στη σύγχρονη Οικονομία ο όρος ισοτιμία, στις εμπορικές συναλλαγές, μπορεί να αφορά τιμές προϊόντων, συναλλάγματος, αγοραστική δύναμη, καθώς ακόμα και μισθούς.
Ιδιαίτερα στις διεθνείς συναλλαγές η ισοτιμία αναφέρεται στην ανταλλαγή νομισμάτων των διαφόρων χωρών η οποία και καθιστά την μεταξύ τους αγοραστική δύναμη ουσιαστικά ίση, καλούμενη συναλλαγματική ισοτιμία. Θεωρητικά καθώς μεταβάλλονται οι οικονομικές συνθήκες, οι συναλλαγματικές αξίες των νομισμάτων συνεχώς προσαρμόζονται προκειμένου να διατηρούν την ισοτιμία τους. Οι αναπροσαρμογές αυτές επιτυγχάνονται με τις μεταβολές των τιμών τους ακολουθώντας τις μεταβολές της προσφοράς και ζήτησης, εφόσον βεβαίως οι τιμές αυτών είναι ελεύθερες σε διαμόρφωση ή σε διακύμανση εντός ενός ευρύτερου διαστήματος.
Σε αντίθετη περίπτωση όπου οι τιμές μπορεί να καθορίζονται αυθαίρετα και με μικρές διακυμάνσεις (περιορισμένα όρια), τότε οι ισοτιμίες επιτυγχάνονται είτε με κρατικό παρεμβατισμό των κυβερνήσεων των διαφόρων χωρών είτε με παρέμβαση διεθνών οργανισμών όπως για παράδειγμα το Διεθνές Νομισματικό Ταμείο.
Η ισοτιμία υπολογίζεται λαμβάνοντας ως βάση τιμής ένα διεθνές νόμισμα ή παγκόσμιο νόμισμα όπως π.χ. το αμερικανικό δολάριο από την οποία και υπολογίζεται η αγοραστική δύναμη στο ΑΕΠ.
Παλαιότερα πριν τον Α' Π.Π., όπου υπήρχε η λεγόμενη αρμονία στο πρότυπο των ισοζυγίων για τις κύριες εμπορικές χώρες της εποχής, ήταν δυνατόν για τις ίδιες να επιβάλλουν ένα μεταξύ τους σύστημα σταθερών συναλλαγματικών ισοτιμιών, ενώ για τις ασθενέστερες χώρες να επιβάλλουν σκληρά μέτρα περιορισμού των πιστώσεων. Όταν όμως μετά τον Α΄ Π.Π. αναπτύχθηκε μια μεγάλης κλίμακας δυσαρμονία ανάμεσα στις χώρες αυτές το υφιστάμενο σύστημα δεν μπορούσε να διατηρηθεί με συνέπεια έκτοτε οι συναλλαγματικές ισοτιμίες να γίνουν όργανο της οικονομικής πολιτικής.
Ονομαστική συναλλαγματική ισοτιμία
Ονομαστική συναλλαγματική ισοτιμία είναι η τιμή στην οποία γίνεται ανταλλαγή δύο νομισμάτων, για παράδειγμα στο κασέ ενός ανταλλακτηρίου ή για παράδειγμα η ανταλλαγή ενός ποσού καταθέσεων σε ευρώ με ένα ποσό καταθέσεων σε δολάρια μέσω τράπεζας. Μία συνήθης διεθνής σύμβαση είναι οι ισοτιμίες να σημειώνονται όπως στο παρακάτω παράδειγμα: 1.2500 EUR/USD. Αυτό σημαίνει ότι 1,25 ευρώ ανταλλάσσονται με 1,00 δολάρια. Ένας άλλος συνήθης τρόπος είναι η ισοτιμία να σημειώνεται για παράδειγμα ως εξής: EUR 0.80 = USD 1.00. Αυτό σημαίνει ότι 1,00 δολάριο ανταλλάσσεται με 0,80 ευρώ και το πρώτο νόμισμα ονομάζεται «ονομαστικό νόμισμα» (σε αυτό το παράδειγμα είναι το ευρώ) ενώ το δεύτερο νόμισμα ονομάζεται «νόμισμα βάσης» (σε αυτό το παράδειγμα το δολάριο). Συνήθως ως ονομαστικό χρησιμοποιείται το νόμισμα του τόπου στον οποίο γίνεται η συναλλαγή.
Πραγματική συναλλαγματική ισοτιμία
Πραγματική συναλλαγματική ισοτιμία είναι το γινόμενο της ονομαστικής συναλλαγματικής ισοτιμίας επί το λόγο του δείκτη τιμών μεταξύ των δύο χωρών. Για παράδειγμα, αν η ονομαστική συναλλαγματική ισοτιμία δολαρίου-ευρώ είναι e = 1.36 (δηλαδή 1,36 δολάρια ανταλλάσσονται με 1,00 ευρώ) και P*/P είναι ο λόγος των δεικτών τιμών, όπου P* είναι ο δείκτης τιμών στην ευρωζώνη και P είναι ο δείκτης τιμών στις ΗΠΑ, τότε η πραγματική συναλλαγματική ισοτιμία είναι RER = e × P*/P.
Γιούτα Τζαζ
Οι Γιούτα Τζαζ (αγγλικά: Utah Jazz) είναι επαγγελματική ομάδα μπάσκετ με έδρα το Σολτ Λέικ Σίτι των Ηνωμένων Πολιτειών. Ανήκουν στο Βορειοδυτικό τμήμα του National Basketball Association (NBA). Οι εντός έδρας αγώνες του συλλόγου διεξάγονται στο EnergySolutions Arena, γήπεδο χωρητικότητας 19.911 ατόμων.
Η ομάδα ιδρύθηκε το 1974 ως Νιου Όρλινς Τζαζ (New Orleans Jazz) στην Νέα Ορλεάνη της Λουιζιάνα, αλλά μετακόμισε στην Γιούτα το 1979, μετά από μόλις πέντε σεζόν. Οι Τζαζ ήταν μια από τις χειρότερες ομάδες του πρωταθλήματος στα πρώτα χρόνια τους, και χρειάστηκαν 10 χρόνια πριν κάνουν την πρώτη τους εμφάνιση στα πλέι-οφ (το 1984). Όμως μετά το 1984 και μέχρι το 2004 έκαναν 20 συνεχόμενες εμφανίσεις. Στα τέλη της δεκαετίας του 1980, ο Τζον Στόκτον και ο Καρλ Μαλόουν αναδείχτηκαν ως ηγέτες για την ομάδα, και αποτέλεσαν ένα από τα πιο φημισμένα δίδυμα πόιντ γκαρντ - πάουερ φόργουορντ στην ιστορία του NBA.
Με επικεφαλής τον προπονητή Τζέρι Σλόαν, ο οποίος ανέλαβε ως προπονητής μετά τον Λέιντεν Φρανκ το 1988, έγινε μία από τις πιο ισχυρές ομάδες της δεκαετίας του 1990, με αποκορύφωμα τις δύο εμφανίσεις στα τελικά του NBA το 1997 και το 1998, όπου έχασαν δύο φορές από τους Σικάγο Μπουλς του Μάικλ Τζόρνταν. Ο Στόκτον και ο Μαλόουν αποχώρησαν το 2003. Μετά από μια απουσία από τα πλέι-οφ για τρεις συνεχόμενες περιόδους επέστρεψαν στο προσκήνιο με ηγέτη τον Ντερόν Ουίλιαμς. Ωστόσο, ξεκινώντας από τη σεζόν 2010-11 και μετά, άρχισαν μια αναδιάρθρωση μετά και την αποχώρηση του Τζέρι Σλόαν και την πώληση του Ντερόν Ουίλιαμς. Μέχρι το 2005, οι Τζαζ ήταν η μοναδική ομάδα στα μεγάλα επαγγελματικά πρωταθλήματα της Βόρειας Αμερικής που είχε έδρα στην πολιτεία της Γιούτα.
Ονομασίες
Ακολουθούν οι ονομασίες του συλλόγου με χρονολογική σειρά:
Λογότυπα
Ακολουθούν τα λογότυπα του συλλόγου με χρονολογική σειρά:
Γήπεδα
μικρογραφία|238px|Το EnergySolutions Arena
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1974 Κατηγορία:Ιδρύσεις ομάδων καλαθοσφαίρισης το 1974
Μητρική κάρτα
Μια μητρική κάρτα (motherboard), επίσης γνωστή και σαν μητρική πλακέτα ή μητρική ή κάρτα συστήματος είναι το κεντρικό και βασικό τυπωμένο ηλεκτρονικό κύκλωμα ενός σημερινού υπολογιστή.
Ένας τυπικός υπολογιστής αποτελείται από τον μικροεπεξεργαστή, την κεντρική μνήμη και άλλα βασικά υποσυστήματα που βρίσκονται και αυτά στην μητρική. Άλλα μέρη του υπολογιστή, όπως εξωτερικά μέσα αποθήκευσης, κάρτες επέκτασης γραφικών, ήχου κτλ και διάφορα περιφερειακά όπως εκτυπωτής, πληκτρολόγια κτλ, είναι όλα τμήματα που ενσωματώνονται στην μητρική μέσω καλωδίων και υποδοχών διάφορων τύπων.
Πιο πολλές πληροφορίες υπάρχουν διαθέσιμες για τις μητρικές υπολογιστών IBM-συμβατών, γνωστών και ως προσωπικοί υπολογιστές.
Εξωτερικοί σύνδεσμοι
Κατηγορία:Αρχιτεκτονική υπολογιστή
2113 Έρντνι
Ο Έρντνι (Ehrdni) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,17. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Έρντνι Τελντζίεβιτς Ντελικόφ (Эрдни Теледжиевич Деликов, 1922-1942), νεκρού του Β΄ Παγκόσμιου Πολέμου που ανακηρύχθηκε Ήρωας της Σοβιετικής Ένωσης.
Φυσικά χαρακτηριστικά
Τα κυρίως φυσικά χαρακτηριστικά του Έρντνι είναι άγνωστα. Ο Έρντνι περιστρέφεται γύρω από τον εαυτό του πιθανώς μία φορά κάθε 13,2 ώρες.
Μεγαβάτης (στόλαρχος)
Ο Μεγαβάτης ήταν Πέρσης στόλαρχος του Ξέρξη. Μετά τη μάχη στις Θερμοπύλες του ανατέθηκε να επιτεθεί στον ελληνικό στόλο. Απέπλευσε από τη Θέρμη με όλα τα καράβια του, αλλά έπεσε σε κακοκαιρία στη Σηπιάδα της Μαγνησίας με αποτέλεσμα να χάσει 300 τριήρεις και πολλά φορτηγά πλοία. Τελικά, με τα χίλια ζόρια έφτασε στους Αφέτες κι από κει έστειλε 300 τριήρεις εναντίον των Ελλήνων που βρίσκονταν στο Αρτεμίσιο. Στη ναυμαχία που ακολούθησε ο περσικός στόλος απέτυχε να καταστρέψει τον ελληνικό στόλο, που μόλις έμαθε την έκβαση της μάχης στις Θερμοπύλες αποσύρθηκε νοτιότερα.
Χρυσή Μπάλα του 1962
Η Χρυσή Μπάλα του 1962, δόθηκε στον καλύτερο ποδοσφαιριστή της Ευρώπης, όπως κρίθηκε από επιτροπή αθλητικών δημοσιογράφων από χώρες μέλη της UEFA, Γιόζεφ Μάζοπουστ.
Κατάλογος τραγουδιών στην κορυφή του Billboard (1940-1949)
Το άρθρο είναι για τον κατάλογο με τα τραγούδια στην κορυφή για την περίοδο 1940–1949. Ο κατάλογος επιτυχιών Billboard number-one singles (ο οποίος προηγήθηκε του καταλόγου Billboard Hot 100), ο οποίος ενημερωνόταν εβδομαδιαίως από το περιοδικό Billboard, ήταν το κύριο ξεχωριστό τσαρτ της αμερικανικής μουσικής βιομηχανίας από το 1940 και μέχρι το 1958, οπότε συστάθηκε το Billboard Hot 100.
Πριν από την ίδρυση του Billboard Hot 100, τον Αύγουστο του 1958, που βασιζόταν σε μια φόρμουλα που συνδυάζει στοιχεία πωλήσεων των εμπορικά διαθέσιμων singles και της μετάδοσής τους στους αμερικάνικους ραδιοφωνικούς σταθμούς, το Billboard δημοσίευε εβδομαδιαία διάφορους καταλόγους με δημοφιλή τραγούδια. Καθ 'όλη τη διάρκεια της δεκαετίας του '40 το περιοδικό δημοσίευσε τα ακόλουθα τρία τσαρτς:
Ο κατάλογος που ακολουθεί περιλαμβάνει μόνο τον κατάλογο επιτυχιών (τσαρτ) με τα τραγούδια που είχαν τις περισσότερες πωλήσεις.
Καλλιτέχνες κατά συνολική παραμονή στην κορυφή τη δεκαετία του 1940
Οι ακόλουθοι καλλιτέχνες βρίσκονταν στην κορυφή του καταλόγου για τον μεγαλύτερο αριθμό εβδομάδων κατά τη διάρκεια του 1940–1949.
Τραγούδια κατά συνολικό αριθμό εβδομάδων παραμονής στην κορυφή
Τα ακόλουθα τραγούδια ήταν στην κορυφή του καταλόγου επιτυχιών επί περισσότερες εβδομάδες στη διάρκεια του 1940–1949.
Παραπομπές
1940
Mercedes-Benz R171
Εξωτερικοί σύνδεσμοι
R171 Κατηγορία:Σπορ αυτοκίνητα Κατηγορία:Γερμανικά αυτοκίνητα
Ευρωπαϊκό Πρωτάθλημα Πήλινου Στόχου 1963
Το Ευρωπαϊκό Πρωτάθλημα Πήλινου Στόχου 1964 ήταν η 8η διοργάνωση του Ευρωπαϊκού Πρωταθλήματος Πήλινου Στόχου, που διεξήχθη υπό την εποπτεία της Παγκόσμιας Ομοσπονδίας Αγωνιστικής Σκοποβολής (ISSF). Η διοργάνωση πραγματοποιήθηκε στο Μπρνο, στην Τσεχοσλοβακία. Διεξήχθησαν 6 αγωνίσματα, 4 ανδρών (2 ατομικά και 2 ομαδικά) και 2 γυναικών (ατομικά). Για πρώτη φορά διοργανώθηκαν αγωνίσματα νέων.
Στον πίνακα των μεταλλίων στην πρώτη θέση κυριάρχησε η Σοβιετική Ένωση με 4 χρυσά μετάλλια και 6 συνολικά. Η Ανατολική Γερμανία κέρδισε τη δεύτερη θέση με 1 χρυσό μετάλλιο και 2 συνολικά. Την τρίτη θέση κατέκτησε το Βέλγιο με 1 χρυσό μετάλλιο και 2 συνολικά.
Παραπομπές
1963 Κατηγορία:Αθλητισμός στην Τσεχοσλοβακία Κατηγορία:Σκοποβολή το 1963
Κοιασίτωρας
Ο Κοιασίτωρας (Κοιασίτωρ, λατινικά : quaesitor) ήταν τίτλος της δικαιοσύνης που δημιουργήθηκε τον 6ο αιώνα από τον Ιουστινιανό.
Ο Κοιασίτωρας είχε την έδρα του στην Κωνσταντινούπολη και κύριο μέλημα του ήταν η προώθηση των υποθέσεων από ανθρώπους που έρχονταν από την επαρχία για να επιλύσουν τις διαφορές τους στα δικαστήρια της πόλης. Ο Κοιασίτωρας αρκετές φορές δίκαζε και ο ίδιος κάποιες από αυτές τις υποθέσεις. Κοιασίτωρας εκλεγόταν κάποιος ιδιώτης ή πατρίκιος.
Στις αρμοδιότητες του ήταν ο έλεγχος για διαφθορά υπαλλήλων ή αξιωματούχων, εκδίκαση εφέσεων κατά δικαστικών αποφάσεων, υποθέσεις πλαστογραφίας, παιδεραστίας κι ιεροσυλίας. Άλλες αρμοδιότητες τους ήταν να διαβάζουν τα επίσημα έγγραφα στον αυτοκράτορα, να εκφωνούν τα βασιλικά διατάγματα. Ο Κοιασίτωρας δεν εκδίκαζε υποθέσεις σε δικαστήριο αλλά οι υποθέσεις περνούσαν από αυτόν τις διάβαζε και τις γνωστοποιούσε στον αυτοκράτορα. Οι Καιοσίτορες γύριζαν την πρωτεύουσα ανάμεσα στους φτωχούς και διάλεγαν τους ικανότερους, νεότερους και ρωμαλέους από αυτούς βάζοντας τους σε δουλείες και βρίσκοντας τους εργασία, προσέφεραν βοήθεια σε γεροντότερους και άπορους, άλλοι πήγαιναν στις επαρχίες αναζητώντας πόρους.
Κατά τον 7ο αιώνα ήταν ο ανώτερος δικαστικός τίτλος μετά τον αυτοκράτορα έως τον 9ο αιώνα όταν ανώτερος έγινε ο έπαρχος της πόλης.
Πηγές
Κατηγορία:Βυζαντινοί δικαστικοί τίτλοι
Πλάτων Χατζημιχάλης
Βιογραφικά στοιχεία
Γεννήθηκε στη Σμύρνη και ήταν γιος του Θεόδωρου Χατζημιχάλη. Διατηρούσε στενούς δεσμούς με τη Γερμανία διατηρώντας στην Ελλάδα αντιπροσωπείες γερμανικών εταιρειών. Στην κυβέρνηση Τσολάκογλου διορίστηκε υπουργός Εθνικής Οικονομίας, πράξη με την οποία εναντιώθηκε η οικογένειά του. Μετά την απελευθέρωση της Ελλάδας παραπέμφθηκε σε δίκη και καταδικάστηκε σε είκοσι χρόνια φυλάκιση.
Υπήρξε επίτροπος του ναού της Μεταμορφώσεως στην Πλάκα καθώς και φίλος του Αρχιεπισκόπου Χρύσανθου. Με την τελευταία του ιδιότητα επισκέφθηκε τον Αρχιεπίσκοπο προκειμένου να τον πείσει να ορκίσει την κυβέρνηση Τσολάκογλου, κάτι που τελικά δεν κατόρθωσε. Είχε συγγράψει το έργο "Ιστορία της Ελληνικής Βιομηχανίας, 1890 - 1940".
Ήταν παντρεμένος με την Αγγελική Χατζημιχάλη και είχαν αποκτήσει έναν γιο, τον Νίκο Χατζημιχάλη. Εγγονός του είναι ο Πλάτων - Αλέξιος Χατζημιχάλης, πρέσβης.
Σατραπεία της Αραβίας
μικρογραφία|Δυτικό τμήμα της αυτοκρατορίας των Αχαιμενιδών. Η Σατραπεία της Αραβίας ήταν μια σατραπεία (επαρχία) της Περσικής αυτοκρατορίας της δυναστείας των Αχαιμενιδών υπό το όνομα Arabâya. Η Σατραπεία αντιστοιχούσε στα εδάφη μεταξύ του Δέλτα του Νείλου (στην Αίγυπτο) και τη Μεσοποταμία, αργότερα γνωστή στους Ρωμαίους ως Αραβία Πετραία.
Σύμφωνα με τον Ηρόδοτο, ο Καμβύσης Α΄ δεν υπέταξε τους Άραβες όταν επιτέθηκε στην Αίγυπτο το 525 π.Χ.. Ο διάδοχός του ο Δαρείος ο Μέγας δεν αναφέρει τους Άραβες στην Επιγραφή Μπεχιστούν από τα πρώτα χρόνια της βασιλείας του, αλλά δεν τους αναφέρει και σε μεταγενέστερα κείμενα. Αυτό υποδηλώνει ότι ο Δαρείος θα μπορούσε να είχε κατακτήσει αυτό το τμήμα της Αραβίας ή ότι ήταν αρχικά μέρος κάποιας άλλης επαρχίας, ίσως της Βαβυλωνίας, αλλά αργότερα έγινε ξεχωριστή επαρχία. Αυτό θα μπορούσε να σημαίνει ότι οι Άραβες στην πραγματικότητα κατακτήθηκε από τον Κύρο Α΄.
Παραπομπές
Κατηγορία:Σατραπείες της Περσικής Αυτοκρατορίας
Άιγκερ
Το Άιγκερ, ύψους 3970 μέτρων, είναι όρος των Ελβετικών Άλπεων στην Ελβετία. Είναι η ανατολικότερη κορυφή μιας κορυφογραμμής που εκτείνεται κατά μήκος του Μουντς στο Γιούνγκφραου στα 4.158 μ. Η βόρεια πλευρά του βουνού υψώνεται περίπου 3.000 μ. πάνω από το Γκρίντελβαλντ και άλλες κατοικημένες κοιλάδες της περιοχής. Η νότια πλευρά του αντικρίζει την παγετωνική περιοχή Γιούνγκφραου-Άλετς, καλυμμένη από μερικούς από τους μεγαλύτερους παγετώνες των Άλπεων.
Η πρώτη ανάβαση στο Άιγκερ έγινε από τους Ελβετούς οδηγούς Κρίστιαν Άλμερ και Πήτερ Μπόρεν και από τον Ιρλανδό Τσαρλς Μπάρινγκτον, που αναρριχήθηκαν τη δυτική πλαγιά στις 11 Αυγούστου 1858. Στη βόρεια όψη, 1.800 μέτρων (Γερμανικά: Nordwand, "βόρειος τοίχος"), αναρριχήθηκε για πρώτη φορά το 1938 μια Αυστρογερμανική αποστολή. Είναι μία από τις έξι μεγάλες βόρειες όψεις των Άλπεων. Από το 1935, τουλάχιστον 64 ορειβάτες πέθαναν στην προσπάθειά τους να αναρριχηθούν στη βόρεια όψη, προσδίδοντας στην όψη το γερμανικό προσωνύμιο Mordwand, ο θανατηφόρος τοίχος δηλαδή.
Από το Κλάινε Σάιντεγκ σιδηροδρομική σήρραγγα διατρέχει το Άιγκερ, και δύο εσωτερικοί σταθμοί παρέχουν εύκολη πρόσβαση σε θέα από την πλαγιά του βουνού Ο σιδηρόδρομος τερματίζει στο Γιούνγκφραουγιοχ, μεταξύ του του Μουντς και του Γιούνγκφραου, στον υψηλότερο σταθμό της Ευρώπης.
Το Άιγκερ αναφέρεται σε αρχεία του 13ου αιώνα, αλλά δεν υπάρχει κάποια ένδειξη για το πώς απέκτησε η κορυφή το όνομά της. Τα τρία βουνά της κορυφογραμμής αναφέρονται κοινώς ως Παρθένος (Γερμανικά: Jungfrau), Μοναχός (Mönch και Δράκοντας (Eiger). Το όνομα συνδέθηκε με τον Λατινικό όρο acer, που σημαίνει αιχμηρός, αλλά κοινότερα με τον γερμανικό όρο eigen, που σημαίνει "εξουσιάζω".
Πρώτη ανάβαση
Οι σχετικές λεπτομέρεις για την πρώτη ανάβαση από τον Ιρλανδό Τσαρλς Μπάρινγκτον με ομάδα τοπικών οδηγών στο Άιγκερ στις 11 Αυγούστου 1858 μέσω της δυτικής πλευράς και της δυτικής ράχης δημοσιεύτηκαν στο English Alpine Journal, βασισμένες σε επιστολή του Μπάρινγκτον προς τον αδελφό του. Περίπου τριάντα άνθρωποι ανέμεναν την επιστροφή της ομάδας και η ανάβαση επιβεβαιώθηκε από την παρατήρηση μιας σημαίας που τοποθετήθηκε στην κορυφή.
Εξωτερικοί σύνδεσμοι
Κατηγορία:Βουνά της Ελβετίας Κατηγορία:Βουνά των Άλπεων
Κάστρο του Μπούζοφ
Το Κάστρο του Μπούζοφ (τσεχικά: Hrad Bouzov) είναι ένα φρούριο του 14ου αιώνα στη Μοραβία της Τσεχικής Δημοκρατίας, για το οποίο γίνεται αναφορά πρώτη φορά το 1317. Χτίστηκε πάνω σε έναν λόφο μεταξύ του χωριού Βόζντεκ και της πόλης Μπούζοφ, 21 χιλιόμετρα δυτικά του Λιτοβέλ και 28 χιλιόμετρα βορειοδυτικά του Όλομουτς. Το κάστρο έχει χρησιμοποιηθεί σε διάφορες παραγωγές ταινιών και τηλεοπτικών σειρών, συμπεριλαμβανομένων των Αραμπέλα, Φανταγκίρο και Πριν από την πτώση.
Ιστορία
Το Μπουζόφ ιδρύθηκε τον 14ο αιώνα με σκοπό να διασφαλίζει τον εμπορικό δρόμο από το Όλομουτς στο Λόστιτσε. Η μικρή αριστοκρατική οικογένεια των Μπουζ ήταν οι πρώτοι καταγραμμένοι ιδιοκτήτες του από το 1317 ως το 1339. Εξαιτίας αυτής της οικογένειας πήρε την ονομασία του το κάστρο. Η ιδιοκτησία του κάστρου έπειτα άλλαξε, με τους λόρδους του Κούνστατ να είναι μεταξύ των σημαντικότερων μεσαιωνικών ιδιοκτητών του. Σύμφωνα με την παράδοση, το κάστρο του Μπουζόφ συνδέεται συχνά με το όνομα του διασημότερου μέλους της ευγενούς δυναστείας, του Γεωργίου του Ποντεμπράντι, που γεννήθηκε στο Μπουζόφ το 1420 και στέφθηκε ως Τσέχος βασιλιάς το 1458. Ο αρχικός τίτλος του ήταν Γεώργιος του Κούνστατ και του Μπούζοφ. Το 1558 το κάστρο κάηκε ολοσχερώς και έχασε ένα μεγάλο μέρος της μεγαλοπρεπούς ποιότητάς του. Κατά τη διάρκεια των αιώνων υπήρξαν διάφορες αλλαγές στους ιδιοκτήτες του, από τους λόρδους του Βίλντενμπερκ, στον μαρκήσιο Ιάκωβος της Μοραβίας και τις οικογένειες Χάουγκβιτς και Ποντ Στάτσκι. Το 1696 η βαρονία του κάστρου αγοράστηκε από τον μεγάλο μάγιστρο του τεκτονικού τάγματος, τον Φραγκίσκο Λουδοβίκο από τη Ρηνανία.
Όπως η κατοχή του Μπούζοφ άλλαξε πολλές φορές χέρια, με παρόμοιο τρόπο, επίσης, η εμφάνισή του άλλαξε από ένα πρώιμο γοτθικό κάστρο σε ένα κάστρο αναγεννησιακού ρυθμού. Στην εποχή που κατεχόταν από τους λόρδους έπαιξε ως επί το πλείστον ένα αμυντικό ρόλο. Είναι πιθανόν να αποτελούνταν από ένα πύργο και ένα αμυντικό τείχος, καθώς και ξύλινες οικίες. Οι Βίλντενμπερκ έχτισαν ένα πέτρινο αρχοντικό στη δυτική πλευρά, που ήταν πιο ψηλό από τον προμαχώνα του κάστρο. Ήδη από τον 14ο αιώνα, το κάστρο επεκτάθηκε σημαντικά, με τη δημιουργία ενός οικισμού, προπυργίου, το οποίο διέθετε ένα παρατηρητήριο 61 μέτρα σε ύψος, και μιας τάφρου, γύρω από το κάστρο. Κατά τη διάρκεια της κατοχής του από την οικογένεια του Κούνστατ, το αρχοντικό οχυρώθηκε με νέο προμαχώνα, δύο προπυργίων, και η τάφρος ανοικοδομήθηκε με πέντε προμαχώνες. Αργότερα, ανεγέρθηκε ένα στρογγυλό προπύργιο και το ψηλότερο παρατηρητήριο επισκευάστηκε.
Το 1408 το κάστρο πέρασε στα χέρια του Βικτορίν του Μπούζοφ. Το 1499 οι Χάουγκβιτς άρχισαν την οικοδόμηση ενός παλατιού στην ανατολική πλευρά του και συνέδεσαν το βόρειο και το νότιο κτήριο κατοικιών. Στο πρώτο μισό του 15ου αιώνα μετατράπηκε σε ένα φρούριο των Ουσιτών, χρησιμεύοντας ως φυλακή για συλληφθέντες Σουηδούς, κατά τη διάρκεια του Τριακονταετή Πολέμου. Στο δεύτερο μισό του 16ου αιώνα το κάστρων καταστράφηκε σε πυρκαγιά και παρέμεινε ακατοίκητο.
Περίπου εκατό έτη αργότερα, ξεκίνησε εκ νέου η ανοικοδόμηση του κάστρου, με την αναδιαμόρφωση της νότιας πτέρυγας. Εκείνη τη στιγμή το κάστρο είχε χάσει ήδη την αμυντική λειτουργία του και χρησίμευε απλώς ως ένας τόπος κατοικίας. Με την άφιξη των Τεκτόνων, κατά τη διάρκεια του δέκατου όγδοου αιώνα, το κάστρο έχασε και αυτή την λειτουργία. Μόνο το κτήριο στην εξωτερική εγκατάσταση παρέμεινε κατοικημένο, ενώ μέχρι το τέλος του 19ου αιώνα η καταστροφή του κάστρου έγινε στόχος βανδαλιστών.
Το κάστρο απέκτησε τη σημερινή εμφάνισή του, μετά από την ογκώδη νεογοτθική ανακατασκευή του, μεταξύ των ετών 1895 ως 1910. Ο μεγάλος μάγιστρος των Τεκτόνων Ιπποτών Αρχιδούκας Ευγένιος της Αυστρίας, αποφάσισε να το ανακατασκευάσει σε ρομαντικό και κατά κύριο λόγο νεογοτθικό ύφος, σύμφωνα με τα σχέδια του αρχιτέκτονα Γκέοργκ φον Χαουμπερίσερ (1841-1922) του Πολυτεχνικού Πανεπιστημίου του Μόναχου. Οι αλλαγές πραγματοποιήθηκαν με την πρόθεση μέρος του κάστρου να παραμένει ανοικτό στο κοινό. Το Μπούζοφ απέκτησε σύγχρονα έπιπλα και εξοπλισμό, συμπεριλαμβανομένου του τρεχούμενου νερού και της κεντρικής θέρμανσης.
Εξωτερικοί σύνδεσμοι
Κατηγορία:Κάστρα στην Τσεχία
Δήμος Αγίου Αθανασίου Θεσσαλονίκης
Ο Δήμος Αγίου Αθανασίου ήταν Καποδιστριακός Δήμος του Νομού Θεσσαλονίκης. Με την εφαρμογή του προγράμματος Καλλικράτης καταργήθηκε και εντάχθηκε στον νέο ενιαίο δήμο Χαλκηδόνος. Βρισκόταν 20 χιλιόμετρα δυτικά της Θεσσαλονίκης και αποτελούνταν από πρώην κοινότητες που απότέλεσαν δημοτικά διαμερίσματα με το Σχέδιο Καποδίστριας. Είχε έδρα την κωμόπολη Άγιος Αθανάσιος.
Οικισμοί
Ο δήμος Αγίου Αθανασίου είχε (πραγματικό) πληθυσμό 14.683 κατοίκους σύμφωνα με την απογραφή του 2011. Στον δήμο περιλαμβάνονταν οι οικισμοί:
Εξωτερικοί σύνδεσμοι
Α
Каваклиево (дем)
Επιχείρηση Πυξίδα
Η Επιχείριση Πυξίδα (επίσης γνωστή ως Η Μάχη της Μαρμαρικής) ήταν η πρώτη μεγάλη βρετανική στρατιωτική επιχείρηση της Εκστρατείας Δυτικής Ερήμου (1940-1943) κατά τη διάρκεια του Β' Παγκοσμίου Πολέμου. .Οι δυνάμεις της Βρετανίας, της Ινδίας, της Κοινοπολιτείας και των Συμμάχων επιτέθηκαν στις ιταλικές δυνάμεις της 10ης Στρατιάς (Στρατάρχης Ροδόλφο Γκραζιανί) στη δυτική Αίγυπτο και την Κυρηνίκα, την ανατολική επαρχία της Λιβύης, από τον Δεκέμβριο του 1940 έως τον Φεβρουάριο του 1941.
Η Δύναμη της Δυτικής Ερήμου (ΔΔΕ) (Αντιστράτηγος Richard O'Connor) με περίπου 36.000 άντρες, προχώρησε από τη Mersa Matruh στην Αίγυπτο σε μια πενθήμερη επιδρομή ενάντια στις ιταλικές θέσεις της 10ης Στρατιάς, που είχαν περίπου 150.000 άνδρες σε οχυρωμένες θέσεις γύρω από το Σίντι Μπαράνι στην Αίγυπτο και στην Κυρηναϊκή. Η ΔΔΕ νίκησε γρήγορα τους Ιταλούς στις οχυρωμένες θέσεις τους και στο Sidi Barrani και οι Βρετανοί εκμεταλλεύτηκαν την επιτυχία τους, αναγκάζοντας την υπόλοιπη 10η Στρατιά να φύγει από την Αίγυπτο και να καταλάβει τα λιμάνια κατά μήκος των ακτών της Λιβύης. Η 10η Στρατιά διακόπηκε καθώς υποχώρησε προς την Τριπολιτάνια και ηττήθηκε στη Μάχη της Μπέδα Φομ, ενώ οι επιζήσαντες καταδιώκονται στο Ελ Άγκιλα στον Κόλπο της Σερτ.
Οι Βρετανοί πήραν πάνω από 138.000 Ιταλούς και Λίβυους κρατούμενους, εκατοντάδες άρματα μάχης, και περισσότερα από 1.000 όπλα και πολλά αεροσκάφη, ενάντια σε απώλειες 1.700 ανδρών που σκοτώθηκαν και τραυματίστηκαν από το WDF, περίπου το 10% του πεζικού. Η ΔΔΕ δεν μπόρεσε να συνεχίσει πέρα ​​από το El Agheila, λόγω φθαρμένων οχημάτων και της εκτροπής, τον Μάρτιο του 1941, των καλύτερα εξοπλισμένων μονάδων στο Operation Luster για τη Μάχη της Ελλάδας. Ιταλικές ενισχύσεις έσπευσαν στη Λιβύη για να υπερασπιστούν την Τρίπολη, με τη βοήθεια του Άφρικα Κορπς και της Λουφτβάφε.
Κατηγορία:Στρατιωτικές Επιχειρήσεις του Β' Παγκοσμίου Πολέμου στην Βόρεια Αφρική
We Will Rock You
To «We Will Rock You» είναι τραγούδι του αγγλικού rock συγκροτήματος Queen, γραμμένο από τον Μπράιαν Μέι, το οποίο συμπεριλήφθηκε στον δίσκο του σχήματος News of the World, το 1977. Το περιοδικό Rolling Stone, το κατέταξε στη θέση 330, στη λίστα του Κατάλογος με τα 500 σημαντικότερα τραγούδια όλων των εποχών, το 2004, ενώ και η Recording Industry Association of America, το κατέταξε στη θέση 146 ανάμεσα στα σημαντικότερα τραγούδια του 20ου αιώνα. Το 2009, το τραγούδι εισήχθη στο Grammy Hall of Fame.
Το δίλεπτο αυτό κομμάτι αποτελείται από ένα σόλο κιθάρας στο τέλος του, από τον Μπράιαν Μέι, με το υπόλοιπο ο Φρέντι Μέρκιουρι να τραγουδά σχεδόν ακαπέλα, με μόνη συνοδεία ένα συνεχόμενο ρυθμό που προέρχεται από χειροκροτήματα και drums. Το 1977 κυκλοφόρησε ως single μαζί με το We are the Champions και αποτέλεσαν μεγάλη εισπρακτική επιτυχία παγκοσμίως. Μετά και την κυκλοφορία του άλμπουμ, τα δύο αυτά κομμάτια ξεκίνησαν να παίζουν συνεχώς και αδιαλείπτως στο ραδιόφωνο.
Από τη στιγμή της κυκλοφορίας του το κομμάτι δέχθηκε πολλές διασκευές, remix, sample και παρωδίες, ενώ οι αναφορές σε αυτό και οι ηχογραφήσεις από γνωστούς καλλιτέχνες, σε τηλεοπτικές εκπομπές, σε ταινίες και σε όλα τα Μέσα ήταν πολλαπλές. Έχει γίνει και συνηθισμένος ήχος [κυρίως ο αρχικός σταθερός ρυθμός], σε γήπεδα όλου του κόσμου.
Εξωτερικοί σύνδεσμοι
Κατηγορία:Τραγούδια των Queen Κατηγορία:Τραγούδια του 1977 Κατηγορία:Singles του 1977 Κατηγορία:Singles του 2000 Κατηγορία:Singles της Sony BMG Κατηγορία:Singles της Elektra Records Κατηγορία:Singles της EMI Records Κατηγορία:Singles της Hollywood Records
Το ποντίκι που βρυχάται
Πλοκή
Το Φένγουικ είναι ένα μικροσκοπικό δουκάτο στις Γαλλικές Άλπεις. Η οικονομία του Φένγουικ βασίζεται αποκλειστικά στην παραγωγή ενός τοπικού κρασιού. Όταν η συνταγή του κρασιού αντιγράφεται στις ΗΠΑ, οι πωλήσεις πέφτουν κατακόρυφα, με αποτέλεσμα το δουκάτο να κηρύξει πτώχευση. Η δούκισσα και ο πρωθυπουργός αποφασίζουν να κηρύξουν τον πόλεμο στις ΗΠΑ, με απώτερο σκοπό να ηττηθούν, ώστε οι ΗΠΑ να στείλουν οικονομική βοήθεια. Με στράτευμα μόλις 15 ανδρών φτάνουν στις ΗΠΑ, όπου συμπτωματικά περνά στα χέρια τους ένα αποτελεσματικό υπερόπλο, αποκτώντας πλεονέκτημα έναντι των ΗΠΑ.
Ηθοποιοί και χαρακτήρες
Κατηγορία:Βρετανικές ταινίες Κατηγορία:Ταινίες του 1959 Κατηγορία:Βρετανικές κωμικές ταινίες Κατηγορία:Πολιτικές σατιρικές ταινίες Κατηγορία:Ταινίες παραγωγής Columbia Pictures Κατηγορία:Αγγλόφωνες ταινίες Κατηγορία:Βρετανικές σατιρικές ταινίες Κατηγορία:Ταινίες βασισμένες σε βρετανικά μυθιστορήματα
Χορτοφαγία
320px|thumb|right 320px|thumb|right|Οι φακές, τα φασόλια και γενικά τα όσπρια είναι τυπικό μέρος μιας χορτοφαγικής δίαιτας. Μαζί με τους ξηρούς καρπούς αποτελούν τη βασική πηγή πρωτεΐνης Χορτοφαγία είναι η πρακτική της μη κατανάλωσης κρέατος, συμπεριλαμβανομένων του βοδινού, πουλερικών, ψαριού και των υποπροϊόντων τους, με ή χωρίς τη χρήση γαλακτοών προϊόντων ή αυγών και συμπεριλαμβανομένων των προϊόντων που προέρχονται από ζώα, όπως λαρδί, ζωικό λίπος, ζελατίνη και κωχενίλλη.
Ενώ οι περισσότεροι γαλακτοχορτοφάγοι καταναλώνουν γαλακτοκομικά προϊόντα, η ακραιφνής χορτοφαγία (veganism) είναι μια ιδιαίτερη μορφή χορτοφαγίας που αποκλείει τα γαλακτοκομικά, τα αυγά, το μέλι, και οποιαδήποτε άλλα τρόφιμα που περιέχουν αυτά ή άλλα ζωικά προϊόντα.
Οι Πυθαγόρειοι
320px|thumb|right|Η χορτοφαγική κουζίνα είναι πλούσια σε δημητριακά, λαχανικά και φρούτα
Χορτοφάγοι στην Ευρώπη ακόμα και μετά τα αρχαία χρόνια ονομάζονταν «Πυθαγόρειοι» λόγω του μαθηματικού και φιλοσόφου Πυθαγόρα, ο οποίος μαζί με τους ακολούθους του απείχε από το κρέας κατά τον 6ο αιώνα π.Χ.
Μία αναφορά στο «Δειπνοσοφισταί» που συνδέεται με το φιλόσοφο του 6ου αιώνα Εμπεδοκλή, προτείνει ότι οι Πυθαγόρειοι πιθανόν να επινόησαν εναλλακτικές λύσεις για τις θυσίες ζώων, μέσω κατασκευής ομοιωμάτων ζώων από φυτικές ύλες.
Αυτοί οι άνθρωποι ακολουθούσαν χορτοφαγική διατροφή για θρεπτικούς λόγους, για να κρατήσουν τις τέσσερις ιδιοσυγκρασίες του σώματος σε ισορροπία και για λόγους ηθικής. Κατά το Ρωμαίο ποιητή Οβίδιο, ο Πυθαγόρας είχε πει: «Εφ' όσον συνεχίζει να είναι το άτομο άσπλαχνος καταστροφέας των κατώτερων ζωντανών όντων δεν θα γνωρίσει ποτέ υγεία ή ειρήνη. Για όσο κατασφάζουν οι άνθρωποι τα ζώα, θα σκοτώνουν ο ένας τον άλλο. Πράγματι, αυτός που σπέρνει το σπόρο της δολοφονίας και του πόνου δεν μπορεί να θερίσει χαρά και αγάπη.» Ο Πυθαγόρας απέφευγε επίσης την κατανάλωση οσπρίων, θεωρώντας ότι επηρεάζουν την σκέψη.
Ινδία/Ασία
Η χορτοφαγία υπήρξε συνηθισμένη στην Ινδική ήπειρο, για πνευματικούς λόγους, όπως της Αχίμσα, (ahimsa, πολιτική της μη βίας), για να αποφευχθούν οι πειρασμοί (καθώς το κρέας θεωρούνταν πειρασμός), οι αρνητικές καρμικές επιρροές, αλλά και για οικονομικούς λόγους.
Περίπου το 30% των Ινδουιστών είναι χορτοφάγοι. Ενώ η χορτοφαγία δεν είναι ένα δόγμα ή μια απαίτηση, συστήνεται ως σατβικός (sattwic, καθαρτικός) τρόπος ζωής.
Ο Ζαϊνισμός επιβάλει σε όλους τους ακολούθούς του να είναι χορτοφάγοι. Η πρώτη αρχή σε Βουδιστικούς μοναστικούς και λαϊκούς κανόνες, κοινή σε όλες τις βουδιστικές παραδόσεις, είναι να μην αφαιρούν ζωή. Αυτό συνήθως συμπεριλαμβάνει κάθε ζωική μορφή. Αν και πολλοί λαϊκοί βουδιστές τρώνε κρέας, η χορτοφαγία θεωρείται πολύ σεβαστή. Μια μειονότητα μουσουλμάνων επίσης ακολουθούν (χαλάλ) χορτοφαγία.
Τα αρχαιότερα βεδικά κείμενα υποστηρίζουν μια χορτοφαγική δίαιτα. Η κοσμική λογοτεχνία «Τιρούκουναλ» (Tirukural) από την Ταμίλ Ναντού της Ινδίας, γραμμένο πριν πάνω από 2000 χρόνια, έχει διάφορα σημεία που πιστοποιούν τις αρετές της χορτοφάγου διατροφής.
Σύγχρονη εποχή
Το 1847, η πρώτη χορτοφαγική κοινότητα στο Ράμσγκεϊτ (Ramsgate) της Αγγλίας όρισε τον «χορτοφάγο» ως άτομο που αρνείται την κατανάλωση σάρκας οποιουδήποτε είδους. Η χορτοφαγία στο 19ο αιώνα συνδέθηκε με πολλές κινήσεις πολιτιστικής μεταρρύθμισης, όπως την Μετριοπάθεια και Αντιζωοτομία. Πολλές «Καινούργιες Γυναίκες», φεμινίστριες, κατά τα τέλη του αιώνα ήταν χορτοφάγοι.
Οι Αντβεντιστές της Έβδομης Μέρας και οι Ρασταφάρι, δόγματα που ιδρύθηκαν κατά τον 19ο και 20ο αιώνα, ακολουθούν επίσης την χορτοφαγία. Η αμφισβητούμενη ένωση «Αφρικανών Εβραίων Ισραηλιτών» ακολουθεί ένα είδος αυστηρής χορτοφαγίας που αποκλείει επίσης το οινόπνευμα (εκτός από το δικό τους κρασί) και όλες τις μορφές φαρμάκων.
Πρόσφατες τάσεις
240px|thumb|right|Τυπική ποικιλία λαχανικών
Οι Ινδοί χορτοφάγοι, κυρίως χορτοφάγοι που επιτρέπουν τα γαλακτοκομικά, υπολογίζεται να αποτελούν περισσότερο από το 70% των χορτοφάγων παγκοσμίως και περίπου το 20% με 40% του ινδικού πληθυσμού. Οι περισσότερες ασιατικές χώρες είχαν μια κυρίως χορτοφάγο διατροφή μέχρι πριν λίγες δεκαετίες, όταν η αυξανόμενη εκβιομηχάνιση και βελτίωση των οικονομιών τους άλλαξαν την κατάσταση. Διάφορες μελέτες έχουν δείξει ότι κατά τη διάρκεια των τελευταίων δεκαετιών, έχουν υπάρξει μεγάλες αυξήσεις στις καρδιακές παθήσεις, τους διάφορους καρκίνους και στους άνδρες και τις γυναίκες. Μελέτες στην Ιαπωνία, εντούτοις, έχουν διαπιστώσει ότι η αυξανόμενη κατανάλωση γάλακτος, κρέατος και ψαριών συνέπεσε με μια μείωση σε εγκεφαλοαγγειακές παθήσεις (μία από τις κύριες αιτίες θανάτου) και σε μείωση της θνησιμότητας καρδιακών προσβολών. Διαφορετικές απόψεις έχουν συνδέσει αυτές τις αντιπαραβαλλόμενες τάσεις με την υιοθέτηση μιας όλο και περισσότερο πλούσιας σε λίπη, βασισμένης στο κρέας δυτικής διατροφής.
Έρευνες στις Ηνωμένες Πολιτείες έχουν καταλήξει ότι κατά προσέγγιση το 1% έως 2,8% των ενηλίκων δεν τρώνε κρέας, πουλερικά και ψάρια.
Το 2002, η Αντιπροσωπεία Προτύπων Βρετανικών Τροφίμων (UK Food Standards Agency) εξέθεσε ότι το 5% των ερωτηθέντων αυτοπροσδιορίστηκαν χορτοφάγοι ή αυστηροί χορτοφάγοι. Από εκείνο το 5%, περίπου το 10% κατανάλωνε το άσπρο κρέας, σχεδόν οι μισοί κατανάλωναν ψάρι και το 95% χρησιμοποιούσε γαλακτοκομικά προϊόντα. Βασιζόμενοι σε αυτούς τους αριθμούς, οι αυστηροί χορτοφάγοι είναι περίπου το 0,25% ή λιγότερο του βρετανικού πληθυσμού.
Ορολογία και κατηγορίες χορτοφαγίας
Οι πρακτικές της χορτοφαγίας περιλαμβάνουν:
Οι εξής είναι λιγότερο κοινές πρακτικές της χορτοφαγίας:
Οι ακόλουθες παρόμοια ονομασμένες διατροφές θεωρούνται ποικιλίες ημιχορτοφαγίας:
Αυτή είναι η λιγότερο διαδεδομένη τάση ημιχορτοφαγίας στην υφήλιο. Αυτοί οι άνθρωποι απέχουν ολοκληρωτικά από τα ψάρια τα θαλασσινά τα έλαια ψαριών και το αυγοτάραχο. Αλλά παράλληλα καταναλώνουν κρέας, γαλακτοκομικά προϊόντα, αυγά, φρούτα, ξηρούς καρπούς και λαχανικά. Περίπου το 1,7% του παγκόσμιου πληθυσμού είναι αντιψαροφάγοι.
Πολιτικά
Πολλοί αριστεροί, κομμουνιστές και αναρχικοί γίνονται χορτοφάγοι πιστεύοντας πως όταν εναντιώνονται στην εκμετάλλευση και την καταπίεση ανθρώπου από άνθρωπο πρέπει να εναντιώνονται και στην εκμετάλλευση των άλλων ειδών από τους ανθρώπους. Πιστεύουν ότι τα ζώα υποφέρουν σαν τους ανθρώπους και ότι είναι μορφή διάκρισης να υπερασπίζονται τα ανθρώπινα δικαιώματα ενώ καταπατούν τα δικαιώματα των άλλων ειδών στη ζωή και την ελευθερία.
Θρησκευτικά
Η πλειοψηφία των χορτοφάγων στη γη, σύμφωνα με την Κοινωνία των Ηθικών και Θρησκευτικών Χορτοφάγων (Society of Ethical and Religious Vegetarians), ακολουθεί την πρακτική για θρησκευτικούς λόγους. Πολλές θρησκείες, συμπεριλαμβανομένου του Ινδουισμού, του βουδισμού, του Ταοϊσμού, της πίστης Μπαχάι (Bahá'í), του Σικχισμού (Sikhism), και του ζαϊνισμού, διδάσκουν ότι ιδανικά, η ζωή πρέπει πάντα να εκτιμάται και να μην καταστρέφεται εκούσια.
Ο Ινδουισμός συστήνει τη χορτοφαγία ως σατβικό («satvic», καθαρτικό) τρόπο ζωής. Περίπου 30% των Ινδουιστών είναι όλο το χρόνο χορτοφάγοι. Οτιδήποτε που κερδίζεται με την πρόκληση πόνου, είναι πολυδιατηρημένο ή είναι πικάντικο θεωρείται μη σατβικό. Τρόφιμα όπως το κρέας, το σκόρδο, το γάλα από μια κακομεταχειρισμένη αγελάδα, συνδέονται με μια διανοητική τάση προς το Ταμάς («Tamas», αδράνεια ή καταστρεπτική δραστηριότητα) ή Ράτζας («Rajas», επιθυμίες και φόβοι που οδηγούν σε δραστηριότητα). Οτιδήποτε σατβικό, συμπεριλαμβανομένων πολλών χορτοφαγικών τροφίμων γάλακτος, συνδέονται με την αγνότητα, τη μετριοπάθεια και μια θετική ή σωστή κατάσταση του μυαλού. Οι ινδουιστές πιστεύουν ότι τα ζώα έχουν ψυχές και ότι η θανάτωση ζώων έχει καρμικό αντίκτυπο που θα «θεριστεί» αργότερα. Η θανάτωση ζώων παραβιάζει επίσης την αρχή της «Αχίμσα» (ahimsa) ή της πολιτικής της μη βίας. Τα βεδικά κείμενα δηλώνουν «Τέτοια αμαρτωλά άτομα θα φαγωθούν από τα ίδια πλάσματα που έχουν σκοτώσει σε αυτόν τον κόσμο». Κάποιοι ινδουιστές προσφέρουν τρόφιμα σε μια θεότητα πριν φάνε τα «περισσευούμενα» που είναι γνωστά ως «πρασάνταμ» (prasadam) και μέσα στην ινδουιστική γραφή «Μπάγκαβαντ Γκίτα» (Bhagavad Gita), ο Κρίσνα δηλώνει ότι δέχεται ορισμένα χορτοφαγικά αντικείμενα που προσφέρονται με αγάπη, κάτι το οποίο μερικές παραδόσεις το εκλαμβάνουν ως προώθηση της χορτοφάγου διατροφής.
Ο Ζαϊνισμός είναι η μόνη θρησκεία που απαιτεί στους μοναχούς και λαϊκούς, σε όλες τις σέκτες και παραδόσεις της, να είναι χορτοφάγοι. Ο όρκος Αχίμσα (Ahimsa)(«μη τραυματισμού») είναι ο πρώτος των πέντε μαχραβάτων (mahavratas), ή μεγάλων όρκων. Το σύνολο της πανίδας και το μεγαλύτερο μέρος της χλωρίδας, θεωρούνται όντα με αισθήσεις. Οποιαδήποτε δράση που φέρνει σε κίνδυνο τέτοια ζωή, συμπεριλαμβανομένων της βίας, της ζωικής θυσίας, του αλκοόλ, της κατανάλωσης μελιού, πατάτας ή ορισμένων φρούτων, και της κατανάλωσης κατά τη νύχτα, είναι απαγορευμένη. Κάποιοι Ζαϊνιστές φορούν ένα ύφασμα μπροστά απ' τα στόματά τους για να αποφεύγουν τις αερομεταφερόμενες μορφές ζωής.
Διαφορετικές σχολές του βουδισμού έχουν και διαφορετικές απόψεις σχετικά με τη χορτοφαγία: Οι Κινέζοι βουδιστές Μαχαγιάνα (Mahayana) αντιδρούν στην κατανάλωση κρέατος και οι Κινέζοι μοναχοί Μαχαγιάνα ακολουθούν τη χορτοφαγία. Οι σχολές Μαχαγιάνα του θιβετιανού και ιαπωνικού βουδισμού δεν θεωρούν μια χορτοφάγο διατροφή να είναι απαραίτητη, ούτε και οι Θεραβάδοι (Theravadin) βουδιστές, αν και οι Θεραβάδοι θα αρνηθούν την κατανάλωση κρέατος εάν το ζώο έχει θανατωθεί συγκεκριμένα για τους ίδιους.
Το Κοράνι είναι σαφές για την σημασία της ζωής των ζώων. Λόγω συγκεκριμένων στίχων του κορανίου, ένας μουσουλμάνος δεν πρέπει να φάει οποιοδήποτε ζώο έχει κακομεταχειρισθεί. (βέβαια, επειδή μέσα στο κοράνι, υπάρχουν και πολλά εδάφια της Παλαιάς Διαθήκης, μεταξύ των οποίων και αυτό που δεν επιτρέπεται αίμα στο κρέας που θα φάνε οι μουσουλμάνοι, δυστυχώς προχωρούν στην πιο ειδεχθή σφαγή του λεγόμενου κρέατος "χαλάλ", όπου χαράσσουν κατάλληλα τον λαιμό των ζώων, ώστε και να μη πεθάνει το ζώο, και να στραγγίσει σιγά σιγά (και μαρτυρικά βέβαια) από το αίμα του, για να το ελέγξει και ευλογήσει ο ιμάμης ως κατάλληλη για μουσουλμάνους τροφή προς βρώσιν.). (Κατά τ' άλλα οι μουσουλμάνοι τρώνε και πολύ κρέας, ειδικά οι πλουσιότεροι, κι οι μετανάστες στην Ελλάδα διαμαρτύρονται για την μεσογειακή διατροφή που εφαρμόζουμε στην διανομή γευμάτων, ζητώντας περισσότερο κρέας, απ' ό,τι διαπιστώσαμε σε πολλές ειδήσεις. Η χορτοφαγία για τους μουσουλμάνους είναι ένας μύθος, εκτός της αποφυγής του χοιρινού).
Τέλος, οι πρώτοι χριστιανοί ήσαν χορτοφάγοι-ωμοφάγοι, όπως όσοι κατέφυγαν στις κατακόμβες, κι οι Ασκητές της ερήμου, ή αργότερα, όπως ο Αγ Γεράσιμος Κεφαλληνίας,κι αυτό τεκμηριώνεται κι από τις επιστολές των Πορφύριου και Ιουλιανού του Παραβάτη «Κατά χριστιανών» οι οποίοι τους κατηγορούν τους χριστιανούς και γ' αυτό το λόγο, (πως δεν έτρωγαν κρέας) γιατί έτσι δεν θυσίαζαν στους αρχαίους θεούς. Οι δε τρεις Ιεράρχες Πατέρες της χριστιανοσύνης, έχουν αφήσει συγγράμματα "περί νηστείας", όπου καλούν τους πιστούς να ακολουθούν νηστείες και πέραν των καθιερωμένων, "όπως κανείς σόφρων άνδρας δεν αφήνει την συνετή γυναίκα του (λιτή χορτοφαγία), χάριν μιας άλλης (κρεοφαγία-παμφαγία).. Ακόμα επικαλούνταν τους γιατρούς της εποχής, που συνιστούσαν νηστεία για πρόληψη και θεραπεία ασθενειών. Οι δε ασκητές της Ερήμου, ακολουθούσαν κατά βάσιν, Ιπποκρατική διατροφή κι ιατρική, σύμφωνα με νεότερη επιστημονική έρευνα του Πανεπιστημίου Θεσσαλίας.
Διατροφικά
Οι περισσότεροι διατροφολόγοι δηλώνουν ότι μια διατροφή πλούσια σε φρέσκα φρούτα και λαχανικά αλλά χαμηλή σε ζωικό λίπος και κόκκινο κρέας προσφέρει πολυάριθμα οφέλη υγείας, συμπεριλαμβανομένου ενός σημαντικά χαμηλότερου κινδύνου καρδιακών παθήσεων, καρκίνου, νεφρικής ανεπάρκειά και καρδιακής προσβολής. Η Αμερικανική Διαιτητική Ένωση (American Dietetic Association), η μεγαλύτερη οργάνωση επαγγελματιών διατροφής τουλάχιστον στις ΗΠΑ, δηλώνει στον ιστοχώρο της: «Οι χορτοφαγικές δίαιτες προσφέρουν διάφορα θρεπτικά οφέλη, συμπεριλαμβανομένων των χαμηλότερων επιπέδων κορεσμένου λίπους, χοληστερόλης και ζωικών πρωτεϊνών καθώς επίσης και πιο υψηλών επιπέδων υδατανθράκων, ινών, μαγνησίου, καλίου, φολικού οξέως, και αντιοξειδωτικών όπως βιταμίνης C και E και φυτοχημικά. Οι χορτοφάγοι έχουν αναφερθεί να έχουν ποσοστιαία χαμηλότερο βάρος σώματος από μη-χορτοφάγους, καθώς επίσης και χαμηλότερα ποσοστά θανάτων από ισχαιμικές καρδιακές παθήσεις. Οι χορτοφάγοι παρουσιάζουν επίσης χαμηλότερα επίπεδα χοληστερόλης αίματος, χαμηλότερη πίεση αίματος και χαμηλότερα ποσοστά υπέρτασης, διαβήτη τύπου 2 και καρκίνο του κολικού και προστάτη.» Ο ιστοχώρος της Αμερικανικής Ένωσης Καρδιολογίας (American Heart Association) δηλώνει ότι «πολλές μελέτες έχουν δείξει ότι οι χορτοφάγοι φαίνεται να έχουν έναν χαμηλότερο κίνδυνο παχυσαρκίας, στεφανιαίων καρδιακών παθήσεων (που προκαλούν καρδιακή προσβολή), υψηλή πίεση αίματος, σακχαρώδη διαβήτη και μερικές μορφές καρκίνου.» Μελέτες δείχνουν ότι το μητρικό γάλα μιας χορτοφάγου μητέρας έχει σημαντικά χαμηλότερα επίπεδα υπολείμματος φυτοφαρμάκων από μιας μη-χορτοφάγου.
Μερικές φυτικές πρωτεϊνικές πηγές υστερούν σε ένα ή περισσότερα απαραίτητα αμινοξέα. Παραδείγματος χάριν, τα σιτάρια και τα καρύδια είναι χαμηλά σε λυζίνη και τα όσπρια είναι χαμηλά σε μεθιονίνη. Οι χορτοφάγοι παίρνουν όλη την πρωτεΐνη και τα αμινοξέα που χρειάζονται από την κατανάλωση μιας κανονικής ποικιλίας ολικής αλέσεως (ψωμί σίτου, καφέ ρύζι), φασολιών, καρυδιών, και σόγιας (συν των υποπροϊόντων της). Η κατανάλωση τέτοιων τροφίμων πρέπει να είναι μεγαλύτερη δεδομένου ότι το πρωτεϊνικό ποσοστό σε αυτά τα τρόφιμα είναι συγκριτικά χαμηλότερο απ'ό,τι σε παρόμοια ποσότητα κρέατος. Η επίτευξη της ικανοποιητικής πρωτεϊνικής εισαγωγής είναι σπάνια ένα πρόβλημα στις αναπτυγμένες χώρες και η χαμηλότερη πρωτεϊνική εισαγωγή των χορτοφάγων έχει προταθεί ακόμη και ως πιθανή αιτία για μερικά από τα οφέλη υγείας που αναφέρθηκαν ανωτέρω. Μια αυστηρά χορτοφάγος διατροφή δεν περιλαμβάνει ψάρι - μια σημαντική πηγή Ωμέγα 3, αν και υπάρχουν μερικές φυτικές πηγές όπως η σόγια, τα καρύδια, οι σπόροι κολοκύθας, το λάδι κάνολα (canola) και, ειδικά, σπόροι κάνναβης και λινόσπορου.
Μελέτες που επικυρώθηκαν από την Αμερικανική Διαιτητική Ένωση διαπίστωσαν ότι οι χορτοφάγοι είχαν επίπεδα σιδήρου ή ασβεστίου παρόμοια με μη-χορτοφάγων. Κάποιοι υποστηρίζουν ότι η βιταμίνη Β12 και ο ψευδάργυρος από τις χορτοφάγες πηγές, εκτός από γαλακτοκομικά προϊόντα και αυγά, δεν απορροφώνται από το σώμα και συμπληρώματα διατροφής είναι απαραίτητα σε αυστηρά χορτοφαγικές δίαιτες.
Ηθικά
Πολλοί χορτοφάγοι θεωρούν την εκμετάλλευση των ζώων, τη θανάτωσή τους και την κατανάλωση κρέατος ή ζωικών προϊόντων ως ανήθικη διαδικασία. Οι λόγοι για αυτό είναι ποικίλοι και μπορούν να περιλάβουν πεποιθήσεις για τα δικαιώματα των ζώων, ή μια αποστροφή στην επιβολή του πόνου ή της ζημιάς σε άλλα ζωντανά πλάσματα. Η πεποίθηση υπάρχει επίσης μεταξύ κάποιων χορτοφάγων ότι άλλες ζωές δεν πρέπει να σταματάνε για την συνέχιση των δικών τους. Σε αναπτυγμένες χώρες, η ηθική χορτοφαγία έχει γίνει δημοφιλής, ιδιαίτερα μετά από τη διάδοση της εργοστασιακής κτηνοτροφίας, η οποία έχει μειώσει την αίσθηση της κτηνοτροφίας που υπήρχε και οδήγησε τα ζώα να θεωρούνται προϊόντα και είδη προς εκμετάλλευση. Πολλοί θεωρούν ότι η μεταχείριση στην οποία τα ζώα υποβάλλονται κατά την παραγωγή κρέατος και ζωικών προϊόντων τους υποχρεώνει να μη φάνε ποτέ κρέας ή να χρησιμοποιήσουν ζωικά προϊόντα (όπως ρούχα από ζωικές πρώτες ύλες, δέρμα και μαλλί αλλά και προϊόντα που έχουν πειραματιστεί πάνω σε ζώα σε εργαστήρια).
Περιβαλλοντικά
Η περιβαλλοντική χορτοφαγία είναι η πεποίθηση ότι η παραγωγή του κρέατος και των ζωικών προϊόντων σε τρέχον και πιθανό μελλοντικό επίπεδο είναι περιβαλλοντικά απαράδεκτη. Η εκβιομηχάνιση έχει οδηγήσει εντατικές πρακτικές καλλιέργειας και διατροφής υψηλής σε ζωική πρωτεΐνη, πρώτιστα στα αναπτυγμένα κράτη. Σύμφωνα με την Αμερικανική εθνική ακαδημία επιστημών (National Academy of Sciences) το μεγαλύτερος μέρος του παγκόσμιου πληθυσμού καταφεύγει σε χορτοφαγία ή ημι-χορτοφαγία για λόγους που είναι οικονομικοί, φιλοσοφικοί, θρησκευτικοί, πολιτιστικοί, ή οικολογικοί. Έτσι, η κύρια διαμαρτυρία των περιβαλλοντικών χορτοφάγων είναι πρώτιστα λόγω της εντατικής καλλιέργειας στα αναπτυγμένα έθνη.
Όλες οι σύγχρονες, εντατικές πρακτικές καλλιέργειας καταναλώνουν ορυκτά καύσιμα και υδάτινους πόρους και έχουν οδηγήσει στην εκπομπή επιβλαβών αερίων και χημικών ουσιών. Ο βιότοπος για την ανάπτυξη άγριας ζωής που παρέχεται από τα μεγάλα βιομηχανικά αγροκτήματα μονοκαλλιέργειας είναι πολύ φτωχός και η σύγχρονη βιομηχανική γεωργία είναι μια απειλή στη βιοποικιλότητα έναντι σε σύγκριση με πρακτικές καλλιέργειας όπως η οργανική καλλιέργεια, το «permaculture», η ποιμενική και βρόχινη αγροτική καλλιέργεια
Η περιβαλλοντική χορτοφαγία μπορεί να συγκριθεί με την οικονομική χορτοφαγία. Ένας οικονομικός χορτοφάγος είναι κάποιος που ακολουθά χορτοφαγική πρακτική είτε από φιλοσοφική άποψη σχετικά με ζητήματα όπως η δημόσια υγεία και η αποφυγή του υποσιτισμού, της πεποίθησης ότι η κατανάλωση κρέατος είναι οικονομικά ασθενής, μέρους μιας συνειδητής απλής στρατηγικής διαβίωσης ή από ανάγκη.
Φυσιολογίας
Μερικοί ερευνητές υποστηρίζουν ότι οι άνθρωποι ταιριάζουν λόγω φυσιολογίας καλύτερα σε μια χορτοφάγο ή ημι-χορτοφάγο διατροφή. Αυτά τα άτομα μελετούν τις στατιστικές μελέτες, όπως τη σύγκριση της περιφερειακής υπολογιζόμενης διάρκειας ζωής με τις τοπικές διατροφές. Παραδείγματος χάριν, μία από τις χώρες με την υψηλότερη κατά μέσο όρο διάρκειας ζωής είναι η Ιαπωνία, όπου η βασισμένη στα ψάρια διατροφή τους θεωρείται ο λόγος πίσω από τη μακροζωία τους. Άλλα παραδείγματα ασχολούνται με την ανάλυση μέσα στις ίδιες τις χώρες. Παραδείγματος χάριν, η υπολογιζόμενη διάρκεια ζωής είναι αρκετά μεγαλύτερη στη νότια Γαλλία όπου μια ημι-χορτοφάγος μεσογειακή διατροφή είναι κοινή (νωποί καρποί, λαχανικά, ελαιόλαδο, τυρί της αίγας και ψάρια), από τη βόρεια Γαλλία όπου μια σαρκοφάγος διατροφή είναι πιο κοινή (συμπεριλαμβανομένων του χοιρινού κρέατος, του βόειου κρέατος, του βουτύρου, του τυριού της αγελάδας και της κρέμας).
Πολλές άλλες επιρροές μπαίνουν στην υπολογιζόμενη διάρκεια ζωής, όπως η ρύπανση, η γενετική, η άσκηση και ο τρόπος ζωής (οινοπνευματώδη, κάπνισμα, άγχος κλπ), καθιστώντας το δύσκολο να αποδειχθεί επιστημονικά οποιοσδήποτε συσχετισμός μεταξύ των τοπικών διατροφών και της υπολογιζόμενης διάρκειας ζωής.
Μερικές χορτοφαγικές πεποιθήσεις (όπως του Κρίσνα) προτείνουν ότι τα ανθρώπινα οντά «έχουν ως σκοπό» να καταναλώνουν φυτική ύλη παρά κρέας. Οι λόγοι συνδέονται κυρίως με τις διαφορές μεταξύ των αρπακτικών και φυτοφάγων ζώων. Το επιχείρημα, εντούτοις, είναι βασισμένο στη σύγκριση φυτοφάγων και σαρκοφάγων ζώων (που δεν τρώνε παρά μόνο το κρέας) παρά παμφάγων (που καταναλώνουν ποικιλία τροφίμων).
Άλλοι χορτοφάγοι βεβαιώνουν ότι τα ανθρώπινα δόντια, τα νύχια και το μήκος των εντέρων είναι περισσότερο κοντά στα χορτοφάγα ζώα παρά στα σαρκοφάγα. Υποστηρίζουν ότι τα ανθρώπινα «κυνοειδή δόντια» είναι αντίθετα από τα κυνοειδή δόντια σε κανονικούς κύνους, τα οποία είναι μακρύτερα και πιο μυτερά και ότι μερικά χορτοφάγα ζώα (όπως οι γορίλες) κατέχουν κυνοειδή δόντια. Περαιτέρω υποστηρίζουν ότι οι άνθρωποι έχουν τα μοριακά δόντια όπως τα φυτοφάγα αντίθετα από τα σαρκοφάγα. Το επιχείρημα, εντούτοις, είναι βασισμένο στη σύγκριση φυτοφάγων και σαρκοφάγων παρά παμφάγων. Άλλοι υποστηρίζουν ότι οι άνθρωποι απορροφούν το νερό όπως τα φυτοφάγα παρά το περιτυλίγουν με τη γλώσσα τους όπως τα περισσότερα αρπακτικά ζώα όπως τα σκυλιά και τα αιλουροειδή. Εντούτοις, τα σκυλιά είναι πιθανά παμφάγα από τη φύση τους και η σύνδεση, αν υπάρχει, μεταξύ του πώς ένα ζώο πίνει και πώς τρώει δεν είναι καθόλου σαφής. Στην πραγματικότητα οι άνθρωποι έχουν συγκριτικά απλό σύστημα πέψης με έντερα μέτριου μήκους. Το ανθρώπινο λεπτό έντερο είναι κατά μέσο όρο οκτώ φορές το μήκος του ανθρώπινου σώματος έναντι της γάτας (κατά προσέγγιση τρεις) και των αλόγων (κατά προσέγγιση 12). Αντίθετα από τα πραγματικά φυτοφάγα οι άνθρωποι δεν έχουν όργανα που μπορούν να αφομοιώσουν το κύριο συστατικό των φυτών, την κυτταρίνη.